钦定古今图书集成/明伦汇编/人事典/第074卷 > 《东武吟》前人
## 钦定古今图书集成/明伦汇编/人事典/第074卷 > 《东武吟》前人

好古笑流俗，素闻贤达风。方希佐明主，长揖辞成功。
白日在高天，回光烛微躬。恭承凤凰诏，欻起云罗中。
清切紫霄迥，优游丹禁通。君王赐颜色，声价凌烟虹乘舆拥翠盖，扈从金城东。宝马丽绝景，锦衣入新丰。
依岩望松雪，对酒鸣丝桐。因学扬子云，献赋甘泉宫。
天书美片善，清芬播无穷。一朝去金马，飘落尘飞蓬。
宾客日疏散，玉樽亦已空。才力犹可倚，不惭世上雄。
闲作《东武吟》，曲尽情未终。书此谢知己，吾寻黄绮翁。